Врз основа на член 48 од Законот за административните службеници („Службен весник на Република Северна Македонија“ бр. 27/14, 199/14, 48/15, 154/15, 5/16, 142/16, 11/18 и „Службен весник на Република Северна Македонија“ бр.275/19 и 14/20), Правилникот за формата и содржината на интерниот оглас, начинот на поднесување на пријавата за унапредување, начинот на спроведување на административната селекција и интервјуто, како и начинот на нивно бодирање и максималниот број на бодови од постапката на селекција, во зависност од категоријата на работно место за кое е објавен интерниот оглас („Службен весник на Република Северна Македонија“ бр. 11/2015 и 35/2018), како и Правилникот за систематизација на работните места во Советот на јавните обвинители на Република Северна Македонија бр.04-218/3 од 23.11.2016 година, Генералниот секретар на Советот на јавните обвинители на Република Северна Македонија објавува:

ИНТЕРЕН ОГЛАС бр.01/2020

**За унапредување на двајца административни службеници во**

**Совет на јавните обвинители на Република Северна Македонија**

Советот на јавните обвинители на Република Северна Македонија објавува интерен оглас за унапредување на 2 (двајца) административни службеници за следните работни места:

**1.Самостоен референт -архивар, со шифра УПР 0101 Г01 002, ниво Г1, Одделение за административно правни и општи работи – 1 извршител.**

 Општи услови:

 - да е државјанин на Република Северна Македонија;

 - активно да го користи македонскиот јазик;

 - да е полнолетен;

 - да има општа здравствена способност за работното место; и

- со правосилна судска пресуда да не му е изречена казна забрана на вршење професија, дејност или должност.

 Посебни услови предвидени за работното место утврдени со Законот за административните службеници и актот за систематизација на работните места:

 - Стручни квалификации:

ниво на квалификациите V А или ниво на квалификации IV според Македонската рамка на квалификации и стекнати 180 или 240 кредити според ЕЦВЕТ или МКСОО или најмалку вишо или средно образование

- Работно искуство: најмалку три години работно искуство во струката

Општи работни компетенции на основно ниво:

- учење и развој;

 - комуникација;

 - остварување резултати;

- работење со други/тимска работа;

 - стратешка свест;

- ориентираност кон странките/засегнати страни;

 - финансиско управување

Посебни работни компетенции:

 - активно познавање на еден од трите најчесто користени јазици на Европската Унија (англиски, француски, германски) –

- активно познавање на компјутерски програми за канцелариско работење.

Распоред на работното време:

 - Работни денови: од понеделник до петок

 - Работни часови неделно: 40 часа

- Работно време: од 7:30 часот до 15:30 часот

 - Опис за работното време: со почеток на работното време помеѓу 7:30 часот и завршеток на истото во 15:30часот.

 Плата: Паричниот нето износ на збирот од делот од основната плата со кој се вреднува степенот на образование и додатокот на плата за звање изнесува 16.474,00 денари

**2. Помлад соработник за координација на активностите и протоколарни работи на претседателот на Советот на јавните обвинители на Република Северна Македонија , со шифра УПР 01 01 В04 000, ниво В4, Одделение за административно правни и општи работи – 1 извршител**

Општи услови:

- да е државјанин на Република Северна Македонија;

 - активно да го користи македонскиот јазик;

- да е полнолетен;

- да има општа здравствена способност за работното место; и

 - со правосилна судска пресуда да не му е изречена казна забрана на вршење професија, дејност или должност.

 Посебни услови предвидени за работното место утврдени со Законот за административните службеници и актот за систематизација на работните места:

 - Стручни квалификации:

 ниво на квалификациите VI Б според Македонската рамка на квалификации и стекнати најмалку 180 кредити според ЕКТС или завршен VII/1 степен од областа: Образование

 - Работно искуство: со или без работно искуство во струката

 Општи работни компетенции на средно ниво:

- решавање проблеми и одлучување за работи од својот делокруг;

 - учење и развој;

 - комуникација;

- остварување резултати;

- работење со други/тимска работа;

 - стратешка свест;

 - ориентираност кон странките/засегнати страни;

 - финансиско управување

Посебни работни компетенции:

 - активно познавање на еден од трите најчесто користени јазици на Европската Унија (англиски, француски, германски);

 - активно познавање на компјутерски програми за канцелариско работење.

Распоред на работното време:

- Работни денови: од понеделник до петок

 - Работни часови неделно: 40 часа

 - Работно време: од 7:30 часот до 15:30 часот

 - Опис за работното време: со почеток на работното време помеѓу 7:30 часот и завршеток на истото во 15:30 часот .

Плата: Паричниот нето износ на збирот од делот од основната плата со кој се вреднува степенот на образование и додатокот на плата за звање изнесува 22.026,00 денари.

На интерниот оглас може да се јави административен службеник вработен во Совет на јавните обвинители на Република Северна Македонија, кој ги исполнува општите и посебните услови за пополнување на работно место пропишани за соодветното ниво со Законот за административни службеници и Правилникот за систематизација на работните места во Совет на јавните обвинители на Република Северна Македонија, како и следните услови:

- да е оценет со оцена „А“ или „Б“ при последното оценување;

 - да е на работно место на непосредно пониско ниво или да е на работно место во рамки на истата категорија во која е работното место за кое е објавен интерниот оглас;

 - да поминал најмалку две години на истото ниво; и

- да не му е изречена дисциплинска мерка во последната година пред објавувањето на интерниот оглас.

 Заинтересираниот административен службеник, поднесува пополнета пријава и докази за податоците содржани во пријавата преку архивата на Совет на јавните обвинители на Република Северна Македонија, до Генералниот Секретар на Советот на јавните обвинители на РСМ и до службената електронска адреса sovetnajavniteobviniteli@gmail.com.

Кандидатите кон пријавата, покрај доказите за исполнување на општите и посебните услови, можат да ги приложат и следните докази

- потврди за успешно реализирани обуки (не постари од 5 години);

- потврди за успешно реализирано менторство (не постари од 5 години).

 Рокот за поднесување на пријавата со доказите трае 5 (пет) дена од денот на објавување на веб-локацијата на Совет на јавните обвинители на Република Северна Македонија и Агенцијата за администрација. Во пријавата кандидатите се должни под материјална и кривична одговорност да потврдат дека податоците во пријавата се точни, а доставените докази се верни на оригиналот.

НАПОМЕНА: Ненавремената, нецелосната и неуредно пополнетата пријава, нема да се разгледува.

Кандидатот кој ќе внесе лажни податоци во пријавата, ќе биде дисквалификуван од натамошна постапка.

 Генерален секретар на СЈОРМ,

 Аспарух Мисајловски